ПРОТОКОЛ

гр. ЛЕВСКИ, _11.06._ 2008 г.

Левченски районен съд в публичното съдебно заседание на _eдинадесети юни_ 2008 г.  в състав:

	  	Председател:  СТОЙКА МАНОЛОВА
			       Съдебни заседатели: Кирил Цвятков
		 	          		        Стефанка Пенчева

при участието на секретаря _Ваня Димитрова_ и прокурора _Рени Кирилова_ сложи за разглеждане _ч.н.д._№_20084410200278, докладвано от съдия _Манолова_
На именното повикване в _10.10_ часа се явиха:

ОСЪДЕНИЯТ И.П. – лично.
ЗА РП ЛЕВСКИ – явява се районен прокурор Рени Кирилова.

			ПО ДАВАНЕ ХОД НА ДЕЛОТО:

ПРОКУРОРЪТ - Да се даде ход на делото
И.П. - мълчи не отговоря.

	Съдът счита, че няма пречка да бъде даден ход на делото, поради което
ОПРЕДЕЛИ:
ДАВА ХОД НА ДЕЛОТО:

СНЕ САМОЛИЧНОСТТА НА ОСЪДЕНИЯ:

И.П. - роден на * г. в гр. Л., живущ в гр.Л., *, ЕГН *

Съдът докладва представено удостоверение от ОЗ „Охрана” – Плевен, видно от което е, че И.П. е на лечение в Психиатрично отделение при Затвора - Ловеч от 04.06.2008 г. с диагноза „дисоциално личностово разстройство”.
	Съдът
ОПРЕДЕЛИ:

	ПРИЛАГА към делото копие от представеното удостоверение.

	Съдът дава 10 мин. почивка за изпращане искане до ПАК за определяне на служебен защитник на осъдения И. П. с оглед на представеното писмено доказателство.

СЛЕД ПОЧИВКАТА продължава съдебното заседание.

	В залата се явява адв. М. определена за служебен защитник на осъдения И.П..

АДВ.М. – запознах се с делото, желая да поема защитата.
	Съдът
ОПРЕДЕЛИ:

	НАЗНАЧАВА на основание чл.94, ал.1, т.2 от НПК за служебен защитник на осъдения И.П. адв. М. от ПАК.

На страните се разясняват правата по чл. 274 и чл. 275 от НПК
ПРОКУРОРЪТ – не правя отводи.
АДВ.М. – не правя отводи.
ОСЪДЕНИЯТ И. П. – мълчи, не отговоря.

ПРОКУРОРЪТ - Поддържам направеното предложение. Ще изложа предложението си в хода на пренията.
АДВ.М. – налице са основания за приложение на статута на кумулацията, но не съм съгласна в частта за увеличаване на наказанието по чл.24 от НК.
ОСЪДЕНИЯТ И. П. – мълчи.

ПО ПРИКЛЮЧВАНЕ НА СЪДЕБНОТО СЛЕДСТВИЕ:

ПРОКУРОРЪТ – да се приключи делото.
АДВ.М. – да се приключи.
ОСЪДЕНИЯТ И. П. – мълчи.
	Съдът
ОПРЕДЕЛИ:

ПРИЕМА и влага в делото справка за съдимост, ведно с копия от бюлетините за съдимост, както и справка от Затвора – Белене и Затвора – Ловеч, относно търпяно наказание лишаване от свобода.

ПРОКУРОРЪТ – видно от справката за съдимост по отношение на И. П. е налице усложнена форма на множество престъпления, извършени в съвкупност и рецидив и налага некумулиране, а групиране на наказанията по посочените присъди. Като следва да се спазва принципа на най – благоприятното. В конкретния случай по правилата на съвкупността следва да се определи по н.д.о.х.№343/2005 г. и н.д.о.х. №61/2008 г. на ЛРС в размер на една година лишаване от свобода, и тъй като престъпление по н.д.о.х. №194/2005 г. е в съотношение на рецидив, спрямо престъплението по първата съвкупност, която посочвам по двете наказателни производства. Следва да се постанови отделно изтърпяване наказанието от девет месеца лишаване от свобода по н.д.о.х.№ 194/2005 на ЛРС. 
С оглед на многократните осъждания на подсъдимия П., РП прави искане за прилагане разпоредбата на чл.24 от НК, като по отношение на наказанието, което евентуално ще определите като най - тежко от една година, правя искане за увеличаване на общото наказание с четири месеца лишаване от свобода, като този начин на групиране е най - благоприятен за осъдения, съобразен е с най – благоприятното съчетание и се кумулират по - тежките наказания, като се постанови отделно изтърпяване на най - лекото. При условията на чл.25 от НК следва да се приспадне изтърпяното наказание лишаване от свобода от една година по н.д.о.х.№ 343/2005 г. и н.д.о.х. №61/2008 г., считано като време от 08.11.2007 г., от която дата му е взета МН „задържане” по последното н.д.о.х. до момента на прекъсване на изпълнението на наказанието – 21.05.2008 г. и съгласно направена справка към 21.05.2008 г. той е изтърпял 6 м. 13 дни.
В този смисъл моля за вашето определение. Наказанието от една година по н.д.о.х.№ 343/2005 г. е изтърпяна, а от наказанието от девет месеца, има изтърпяни 6 м. 13 дни.
АДВ.М. – ув. г-да съдии, моля да постановите решение, с което да уважите искането на РП частично, в частта в  която се иска определяне на общо наказание за двете присъди, които са с еднакъв размер като вид и срок на изтърпяване на наказанието по една година лишаване от свобода, тъй като са налице законовите условия за това. Следва да се приспадне времето през което е изтърпял част от наказанието от така определеното общо, което е една година. 
Моля да не уважавате искането в останалата част за приложение на чл.24 от НК. В тази част искането считам като неоснователно. Моля да се произнесете с определение в този смисъл.
И. П. – мълчи.

	Съдът счете делото за изяснено и обяви, че ще се произнесе с определение след съвещание.

	Съдът се оттегли на съвещание.
След съвещание съдът, като прецени направеното от РП Левски предложение за определяне на едно общо наказание по отношение на И.П., счита, че искането е основателно. Налице са условията за приложение разпоредбите на чл.25 ал.1 вр. чл.23 от НК, тъй като П. е осъден както следва:

          1. с присъда №159/14.12.2007 г., постановена по н.д.о.х. №20054410200343 по описа на РС гр. Левски, влязла в законна сила на 02.01.2008 г. за деяние, извършено на 07.05.2005 г., П. е осъден  на една година лишаване от свобода при първоначален общ режим, за престъпление по чл. 195, ал.1, т.3, т.5 и т.7 във вр. с чл. 28, ал.1 и чл. 54 от НК.
	- със същата  присъда И.П. е осъден на основание чл. 195, ал.1, т.3 и т.7, във вр. с чл. 28, ал.1, във вр. с чл. 54  от НК една година лишаване от свобода, при първоначален общ режим на изтърпяване на наказанието, за деяние, извършено на 11/12.05.2005 г.
	На основание чл. 23 от НК, съдът е наложил най-тежкото от така определените наказания, а именно – една година лишаване от свобода, което да изтърпи при първоначален общ режим.
	На основание чл. 59, ал.1 от НК при изпълнение на наказанието лишаване от свобода, съдът е приспаднал времето, през което по отношение на И.П. е била взета мярка за неотклонение „задържане под стража” от 15.05.2005 г. 

2. с присъда №83/30.04.2008 г., постановена по н.д.о.х.№20084410200061, по описа на РС гр.Левски, влязла в законна сила на 15.05.2008 г. за деяние, извършено на 05/06.11.2007 г., П.е осъден на една година лишаване от свобода при първоначален общ режим на изтърпяване на наказанието, за престъпление по чл. 195, ал.1, т.3,4  и 7, във вр. с чл. 194, ал.1, във вр. с чл. 28 от НК.
	На основание чл. 59 от НК съдът е приспаднал времето, през което подсъдимият И.П. е бил задържан под стража, като мярка за неотклонение, считано от 08.11.2007 г.

	Деянията по цитираните присъди са извършени, преди да има влязла в сила присъда за което и да е от тях. 
	Осъденият П. с определение №48/06.07.2005 г. по н.д.о.х. №194/2005 г. влязло в сила на 06.07.2005 г., за деяние извършено  19/20.03.2005 г. е осъден на наказание девет месеца лишаване от свобода при общ режим.
	Тъй като присъдата по н.д.о.х.№194/2005 г. се явява извършена при условията на повторност и следва да бъде постановено отделното й изтърпяване.

	Предвид изложеното, следва по отношение на осъдения  И. П. да бъде определено едно общо наказание – най-тежкото, а именно – една година лишаване от свобода, при първоначален общ режим на изтърпяване.
	Съдът намира, че е основателно искането за приложение на чл.24 от НК, тъй като наложените наказания са от един и същи вид и предвид многократните осъждания на И.П.. Съдът като съобрази и обществената опасност на деянието и дееца, поради което счита, че следва да бъде увеличено така определеното общо наказание с четири месеца .
	Следва да бъде приспаднато времето, през което И. П. е бил задържан под стража като мярка за неотклонение, както и изтърпяното до този момент наказание лишаване от свобода по цитираните присъди.
	Предвид изложеното, съдът

ОПРЕДЕЛИ:

	НА ОСНОВАНИЕ чл.25, ал.1, във вр. с чл.23, ал.1 от НК ОПРЕДЕЛЯ по отношение на  И.П. от гр. Л., ЕГН *, едно общо наказание по присъдите по н.д.о.х.№20054410200343 и по н.д.о.х. №20084410200061, и двете по описа на РС гр. Левски, а именно – най-тежкото от тях – ЕДНА ГОДИНА ЛИШАВАНЕ ОТ СВОБОДА при първоначален ОБЩ РЕЖИМ.
	НА ОСНОВАНИЕ чл. 24 от НК УВЕЛИЧАВА така определеното общо наказание с ЧЕТИРИ МЕСЕЦА, като определя първоначален общ режим на изтърпяване на наказанието.	
	ПОСТАНОВЯВА отделно изтърпяване наказанието от девет месеца лишаване от свобода, наложено по н.д.о.х. №194/2005 г. по описа на РС – Левски.
НА ОСНОВАНИЕ чл.25, ал.2 от НК ПРИСПАДА времето, през което И.П. е бил задържан под стража като мярка за неотклонение, както и изтърпяното до този момент наказание лишаване от свобода по цитираните присъди.
	ОПРЕДЕЛЕНИЕТО подлежи на обжалване и протест пред ПОС в 15-дневен срок от днес.
Протоколът написан в с. з. и приключи в 11.45 часа.
 
СЕКРЕТАР:                                  ПРЕДСЕДАТЕЛ:

					СЪДЕБНИ ЗАСЕДАТЕЛИ:1.

									      2.